Κωνσταντίνος Δούμπλας

Ο Κωνσταντίνος Δούμπλας ήταν Έλληνας γιατρός και Μακεδονομάχος από τη Θεσσαλονίκη.

 Βιογραφικά στοιχεία 

 Σπουδές και δράση στον Πόλεμο
Καταγόταν από τη Χαλάστρα. Σπούδασε στο Πανεπιστήμιο Αθηνών και στη συνέχεια επανήλθε στη Μακεδονία, όπου έλαβε μέρος στον Μακεδονικό Αγώνα.  Οργάνωσε την πρώτη επιτροπή του εθνικού κέντρου Χαλάστρας. Ως γιατρός ανέλαβε να θεραπεύσει τα τραύματα των πολεμιστών στις μάχες που έγιναν στη λίμνη των Γιαννιτσών την περίοδο 1904-1908. Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 62.

 Ιατρός του Δήμου 
Μετά την απελευθέρωση της συμπρωτεύουσας το 1912, ο Δούμπλας κλήθηκε στις τάξεις του στρατού ως έφεδρος υπίατρος και έπειτα από πρόταση του Εθνικού Κέντρου Θεσσαλονίκης, έγινε επίσημος ιατρός του Δήμου Θεσσαλονίκης. Άσκησε το λειτούργημά του στις φτωχικές συνοικίες της πόλης και έγινε γνωστός για τη φιλανθρωπική του δράση.Νεκρολογία του Κ. Δούμπλα από τον Χ. Χαρίση, εφ. "Φως" φύλλο 4ης Δεκεμβρίου 1955, σελ. 2.  Έπειτα από την Μικρασιατική Καταστροφή ανέλαβε την περίθαλψη των προσφύγων. 
Κατά το πανελλήνιο πρωτάθλημα στίβου ανδρών του 1929 (πρωτάθλημα Βορείου Ελλάδος), που διεξήχθη στη Θεσσαλονίκη, ο Δούμπλας είχε -μαζί με τον Φ. Μιχαήλ- την επίβλεψη του σταθμού πρώτων βοηθειών, που είχε συγκροτηθεί εκεί, για τις ανάγκες των αθλητών.

 Τιμές 
Ο Δούμπλας τιμήθηκε με το Μετάλλιο του Μακεδονικού Αγώνα και το Πολεμικό Μετάλλιο του Ελληνοβουλγαρικού Πολέμου. Ανακηρύχθηκε Όργανο Α΄ Τάξεως του Μακεδονικού Αγώνα.Αρχείο ΔΕΠΑΘΑ, Αρχείο Μ.Α., φ Δ-185.

Κατέλιπε παιδιά.

 Παραπομπές 

Δουμπλας